7號綫首期工程由佛山北滘嘅美的大道站開始，經過廣州南站，去到廣州番禺嘅大學城南站。廣州南站到大學城南段長18.6km，設站9座，其中換乘站4座，全部都係地下站；設置大洲車輛段。呢段已經喺2016年底開通；美的大道到廣州南站段係7號綫首期西延段，全長13.447km，设置8座車站，其中換乘站3座，全部都係地下站，平均站距1.68km；增設益豐停車場同益豐主變電所。綫路喺2015年調整入7號綫首期，喺2016年7月開工，預計將喺2020年前後完工。